ลงทุนรัฐโต51%ดันศก.เดือนพ.ค.ฟื้น
คลังแจงเศรษฐกิจเดือน พ.ค. 2559 ฟื้นตัวดี เนื่องจากการลงทุนภาครัฐขยายตัวถึง 51%
29 มิ.ย. 2559

คลังแจงเศรษฐกิจเดือน พ.ค. 2559 ฟื้นตัวดี เนื่องจากการลงทุนภาครัฐขยายตัวถึง 51%
นายพรชัย ฐีระเวช รองผู้อำนวยการสำนักงานเศรษฐกิจการคลัง เปิดเผยว่า เศรษฐกิจเดือน พ.ค. 2559 มีสัญญาณการฟื้นตัวชัดเจน มีการลงทุนภาครัฐเป็นตัวขับเคลื่อนสำคัญมีการขยายตัวถึง 51% นอกจากนี้การบริโภคภาคเอกชนก็ฟื้นตัวได้ดี การเก็บภาษีมูลค่าเพิ่มขยายตัว 1.7% ปริมาณจำหน่ายรถยนต์ขยายตัวต่อเนื่อง 14.8% โดยปริมาณรถยนต์นั่งกลับมาขยายตัวครั้งแรกในรอบ 36 เดือน ที่ 8.3% ในขณะที่รายได้เกษตรกรที่แท้จริงก็ขยายตัว 4.7%
นอกจากนี้ดัชนีความเชื่อมั่นภาคอุตสาหกรรมปรับตัวดีขึ้น และภาคการท่องเที่ยวยังขยายตัวได้ต่อเนื่อง 7.6%  ส่งผลให้เศรษฐกิจไทยมีการฟื้นตัวที่ชัดเจน
อย่างไรก็ตาม การลงทุนภาคเอกชน เดือน พ.ค. 2559 ยังทรงตัวจากการลงทุนในหมดเครื่องมือเครื่้องจักร  ปริมาณการนำเข้าสินค้าทุนหดตัวติดลบ 5.4% สำหรับการลงทุนในหมวดก่อสร้างมีสัญญาณชะลอตัวลง จากภาษีการทำธุรกรรมอสังหาริมทรัพย์หดตัวติดลบ 19.1% ปริมาณการจำหน่ายปูนซิเมนต์หดตัวติดลบ 1.1%